Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-63/24

Дана: 29.07.2024. године

На основу члана 39. Закона о локалној самоуправи („Службени гласник Републике Српске“ број 97/16, 36/19 и 61/21), члана 33. став (2) и члана 35. став (2) Закона о буџетском систему Републике Српске („Службени гласник Републике Српске“ број 121/12, 52/14, 103/15 и 15/16) и члана 37. Статута општине Хан Пијесак (“Службени гласник општине Хан Пијесак“ број 10/17), Скупштина општине Хан Пијесак, на сједници одржаној дана 29.07.2024. године, донијела је

**ОДЛУКУ**

о измјенама и допунама Одлуке о извршењу буџета општине

Хан Пијесак за 2024. годину

Члан 1.

У Одлуци о извршењу буџета општине Хан Пијесак за 2024. годину („Службени гласник Општине Хан Пијесак“ број 11/23), у члану 1. став (2) послије ријечи: „Одлуком о усвајању Буџета општине Хан Пијесак за 2024. годину“ додаје се запета и ријечи: „односно Одлуком о усвајању Ребаланса буџета општине Хан Пијесак за 2024. годину“.

Члан 2.

У члану 2. став (3) умјесто тачке на крају текста ставља се запета и додају ријечи: „односно Одлуком о усвајању Ребаланса буџета Општине Хан Пијесак за 2024. годину.“

Члан 3.

У члану 5. умјесто тачке на крају текста ставља се запета и додају ријечи: „односно према усвојеном Ребалансу буџета.“

Члан 4.

У члану 20. тачка (1) умјесто „7.717,00 КМ“ треба да стоји „8.129,00 КМ“.

Члан 5.

Члан 22. мијења се и гласи:

„Уколико су другим актима прописани новчани издаци из Буџета који се разликују од планираних износа по овој Одлуци или по Одлуци о усвајању буџета општине Хан Пијесак за 2024. годину, односно по Одлуци о усвајању Ребаланса буџета општине Хан Пијесак за 2024. годину, примјењују се одредбе и планирани износи утврђени овом Одлуком и Одлуком о усвајању Буџета општине Хан Пијесак за 2024. годину, односно Одлуком о усвајању ребаланса Буџета општине Хан Пијесак за 2024. годину.“

Члан 7.

Ова Oдлука ступа на снагу осмог дана од дана објављивања у „Службеном гласнику општине Хан Пијесак“.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ДОСТАВИТИ: (Кристина Стојановић, дипл.ек.)

1. Министарству финансија,

2. Начелнику општине,

3. Предсједнику Скупштине,

4. Секретару Скупштине,

5. Одјељењу за прив, фин. и друштв. дјел.,

6. Одсјеку за фин., рач. и трезор,

7. на оглас и а/а.